《谢毓斋李尚书惠诗序》
宋代·许棐

绿野堂边种药成，已斑髭鬓复青青。谢庭子弟皆英物，汉殿公卿半学生。

争捧溪藤求妙画，竞磨崖石乞新铭。如何海角孤吟者，文集中间也挂名。

作者简介：许棐fěi（？～1249）字忱夫，一字枕父，号梅屋。海盐人（今属浙江）。生卒年均不详，约宋理宗宝庆初前后在世。嘉熙中（公元1239年左右）隐于秦溪，筑小庄于溪北，植梅于屋之四檐，号曰梅屋。四壁储书数千卷，中悬白居易、苏轼二像事之。